“Van kleins af droom ek al groot drome. ’n Huis met ’n mooi tuin, ’n goeie werk wat ek geniet, gelukkig getroud en miskien ’n kind of twee. Dít moet alles daar wees teen die tyd dat ek 25 is, want dan’s jy mos al groot . . . en oud.
My drome het nooit verander nie. Waar ek nou hier sit – 31 jaar oud – is die droom van ’n huis,’n man,’n goeie werk en kinders steeds dieselfde. Al wat anders is, is ek.
‘Alles wat altyd oop vir bespreking, ook toe sy siek was’
Op 14 droom tieners oor die toekoms, nie om jou ma se drip dop te hou of die dokter te bel nie. Wie dink daaraan dat jy op dié ouderdom jou ma sal moet help eet, want sy eet nie regtig nie, sy kou net omdat sy die smaak in haar mond wil hê, maar sy sluk niks. Hoeveel tieners hoor wat jou ma alles van jóú wil hê, en wat jy haar moet belowe om te doen voordat jý eendag doodgaan?
‘Kanker is nie die einde van jou wêreld nie, negatiwiteit is … ‘